1986. aasta Nõukogude Liidu ja Saksa DV maavõistlus kergejõustikus

Nõukogude Liidu ja Saksa DV maavõistlus kergejõustikus toimus 21.-22. juunil 1986 Kadrioru staadionil.  

See on läinud ajalukku kui ilmselt kõigi aegade kõige kõrgetasemelisem Eestis toimunud kergejõustikuvõistlus, sest püstitati kaks maailmarekordit, kaks Nõukogude Liidu rekordit ja püstitati rida maailma hooaja paremikku kuuluvaid tulemusi. Selle võistluse rekorditest on siiani 18 tulemust Kadrioru staadioni rekordiks. 

Võistlus toimus nädalavahetusel kahel päeval selleks tarbeks värskelt remondi läbinud Kadrioru staadionil, mõlemal päeval tegi võistlusest otseülekande ETV, mis oli oma aja kõige suurema ettevalmistusega spordiülekanne Eestis pärast 1980. aasta olümpiaregatti. NSVL-i koondis saabus Tallinna umbes nädal enne võistlust ja Saksa DV koondis lennukil 19. juunil 1986. 

Esimese päeva tipphetkeks jäi Heike Drechsleri maailmarekord naiste kaugushüppes (7.45 m). Kaugushüppe tase oli väga tugev: üle 7 meetri hüppasid kaugust kõik neli võistlejat, lisaks üks võistleja väljaspool arvestust. Drechsleri järel saavutas teise koha Galina Tšistjakova tulemusega 7.34. Tugev oli ka meeste kuulitõuke tase, Ulf Timmermannil jäi maailmarekordi kordamisest puudu vaid 2 cm, samas kui Sergei Smirnov tõukas uueks NSV Liidu rekordiks 22.22 ning kolmanda koha saavutanud Udo Beyer tõukas samuti üle 22 meetri.

Teisel päeval püstitas maailmarekordi meeste vasaraheites Juri Sedõhh (86.66 m). Ainsa eestlasena osales NSVL koondises Heino Puuste, kes sai odaviskes tulemusega 83.20 teise koha. Lisaks maavõistluse arvestuses osalenud võistlejatele tegid kaasa mitmed võistlejad väljaspool arvestust, sealhulgas eestlased Jüri Tamm, kes sai vasaraheites tulemuseks 80.80 ja Marek Kaleta, kes sai odaviskes tulemuseks 77.92. Rudolf Povarnitsõn, kes võistles väljaspool arvestust meeste kõrgushüppes, sai tulemuseks 2.30, mis oli parem kui Gerd Wessigi võidutulemus.

 Tulemused 

 Lõpptulemus 
     Mehed 122 90 Naised 88 78 Kokku 210 168

 Meeste võidutulemused 
+DistsipliinVõitjaTulemusRiik100 m jooksViktor Brõzgin10,11200 m jooksAndrei Fjodorov20,86400 m jooksMathias Schersing45,55800 m jooksHans-Joachim Mogalle1.47,381500 m jooksIgor Lotarev3.41,185000 m jooksMihhail Dasko13.53,8810 000 m jooksHansjörg Kunze28.35,82110 m tõkkejooksHolger Pohland13,40400 m tõkkejooksAleksandr Vassiljev48,763000 m takistusjooksNikolai Matjušenko8.26,264 x 100 m teatejooks38,364 x 400 m teatejooks3.03,68KõrgushüpeGerd Wessig2.27TeivashüpeRodion Gataullin5.60KaugushüpeRobert Emmijan8.38KolmikhüpeNikolai Mussijenko17.34KuulitõugeUlf Timmermann22.60KettaheideRomas Ubartas67.88VasaraheideJuri Sedõhh86.66OdaviseViktor Jevsjukov83.40

Kategooria:Nõukogude Liidu sport
Kategooria:Saksamaa sport

 Naiste võidutulemused 
+DistsipliinVõitjaTulemusRiik100 m jooksSilke Gladisch11,08200 m jooksHeike Drechsler22,13400 m jooksOlga Vladõkina49,76800 m jooksSigrun Wodars1.57,981500 m jooksHeike Oehme4.02,903000 m jooksTatjana Samolenko8.36,005000 m jooksSvetlana Guskova15.02,12100 m tõkkejooksCornelia Oschkenat12,57400 m tõkkejooksSabine Busch54,364 x 100 m teatejooks42,704 x 400 m teatejooks3.23,25KõrgushüpeOlga Turtšak1.97KaugushüpeHeike Drechsler7.45KuulitõugeNatalja Lissovskaja21.70KettaheideDiana Sachse72.12OdaviseNatalja Jermolovitš65.16

 Viited